दूसरी तरफ़ सुरेश रैना की टीम पिछले सीज़न लीग स्टेज में टॉप पर रही लेकिन सीज़न 10 में बेदम दिखी है. टीम के बल्लेबाज़ रंग में ज़रूर दिखे लेकिन गेंदबाज़ों ने कप्तान रैना को निराश किया. हैट्रिक लेने वाले एंड्यू टाई (12 विकेट) और बसिल थम्पी (10 विकेट) को छोड़ दें तो कोई भी गेंदबाज़ कुछ ख़ास नहीं कर सका. पिछली बार दिल्ली और गुजरात के बीच मैच में बाज़ी दिल्ली के हाथ रही. ज़ाहिर है कानपुर में गुजरात की कोशिश हिसाब बराबर करने की होगी.